د کروناویروس ضد واکسین د حلالوالي په اړه اندیښنې
د فایزر، مودرنا او استرازینیکا شرکتونو مسولینو ویلي چې د دوی په واکسنونو کې د خوګ له محصولاتو نه استفاده نده شوې.
په زیات شمیر واکسیونونو کې له جلاتین (غوړیو) څځه استفاده کیږي. جلاتین، نیم شفافه، بې رنګه او بې ذایقې ماده ده چې د حیواناتو له هډوکو او د بدن د نورو غړو نه ترلاسه کیږي او تر ډیره په درملو او غذایي توکیو کې کارول کیږي. پداسې حال کې چې په ټوله نړۍ کې د درمل جوړولو شرکتونه د کروناویروس د واکسین د تولیدولو هڅه کوي او په یو شمیر هیوادونو کې یې تطبیق هم پیل شوی دی، په واکسینونو کې د خوګ له محصولاتو نه استفاده کولو د کوویډ۱۹ ضد واکسین د بهیر د ګډوډیدو د احتمال په اړه اندیښنې رامنځ ته کړي دي. خو ددې سره سره د فایزر، مودرنا او استرازینیکا د شرکتونو مسولینو ویلي دي چې د دوی په واکسنونو کې د خوګ له محصولاتو نه استفاده نده شوی. په زیات شمیر واکسینونو کې د خوګ د جلاتین نه پدې خاطر استفاده کیږي چې دغه مواد ثلبت وساتل شي چې د انتقال په وخت کې واکسین مصون او ګټور پاته شي. یو شمیر اسلامي او یهودي مشران په ځانګړې توګه په طبي محصولاتو کې د خوګ له جلاتین نه استفاده کول مجاز نه ګڼي. د درمل جوړولو یو شمیر شرکتونه لکه د سویس نووارتس، د مننجیت واکسین د خوګ له جلاتین پرته تولید کړی دی. د استرالیا د سیدني پوهنتون استاد ډاکتر هارون رشید،‌ وایي د تیرې مناظرې نه څرګنده شوی چې شریعت هغه واکسینونه چې د خوګ جلاتین په کې کارول شوی دی مجاز ګڼلي دي، ځکه که ترې استفاده ونشي ستر زیان رامنځ ته کیږي. اکثر اسلامي مشران وایي چې اسلام د ضرورت پر وخت د حرامو موادو نه استفادې ته جواز ورکړی دی. ارتدکس یهودي مشران هم ورته نظر لري. یهودي مشران هم وایي چې د یهودیت د قانون په اساس د خوګ غوښې خوړل حرام دي، خو که د اړتیا په صورت کې په بدن کې پیچکاري شي، ستونزه نشته.